**ZMLUVA O DIELO č.......(návrh)**

uzavretá podľa § 536 a nasledujúcich Obchodného zákonníka v znení neskorších predpisov

**čl. 1**

**Zmluvné strany**

**Objednávateľ: Obec Dúbravy**

sídlo: **Dúbravy 196, 962 12 Dúbravy**

Štatutárny zástupca : **Elena Grňová**, štatutárny zástupca

IČO : **00319899**

DIČ: **2021318673**

bankové spojenie: **Prima banka, a.s.**

číslo účtu: **IBAN: SK19 5600 0000 0012 2505 3001**

Tel: **045/54 59 520**

e-mail : [**obec@dubravy.sk**](mailto:obec@dubravy.sk)

(ďalej v texte „objednávateľ“)

1.2

**Zhotoviteľ:**

Sídlo:

Štatutárny orgán:

Osoby oprávnené rokovať

vo veciach zmluvných:

vo veciach technických:

IČO:

IČ DPH:

Právna forma:

Bankové spojenie:

IBAN:

Telefón:

e-mail:

(ďalej v texte „zhotoviteľ“)

**čl. 2**

**Podklad zmluvy**

Podkladom pre uzavretie tejto zmluvy o dielo (ďalej len „zmluva“) je ponuka uchádzača a

1. výsledok procesu verejného obstarávania na obstarávanie zákazky – **„Dúbravy zariadenie sociálnych služieb, akumulácia dažďovej vody zo strechy a spevnených plôch“**

CPV kód hlavný slovník:

45232100-3 - Doplnkové práce na stavbe potrubných vedení vody

**čl. 3**

**Predmet zmluvy**

* 1. Predmetom zmluvy je záväzok zhotoviteľa zrealizovať dielo: **„Dúbravy zariadenie sociálnych služieb, akumulácia dažďovej vody zo strechy a spevnených plôch“** v súlade soschváleným položkovitým rozpočtom, podmienkami predmetného verejného obstarávania a  za podmienok dohodnutých v tejto zmluve a záväzok objednávateľa zaplatiť zhotoviteľovi za bezchybné, riadne a včasné vykonanie diela dohodnutú cenu.

Schválený položkovitý rozpočet z verejného obstarávania tvorí nedielnu súčasť tejto zmluvy ako jej príloha č. 1.

* 1. Zhotoviteľ' je povinný vykonať dielo vo vlastnom mene, na svoje náklady a na svoje nebezpečenstvo v dohodnutom čase a stanovenej kvalite. Objednávateľ' sa zaväzuje poskytnúť zhotoviteľovi potrebnú súčinnosť na riadne vykonanie diela.

**čl. 4**

**Čas a miesto plnenia**

1. Začatie: **do 7 dní od zadania objednávky.**  Ukončenie **do 12 týždňov od začatia.**

**Miesto plnenia**: Okres Detva, Obec Dúbravy, k.ú. Dúbravy, areál zariadenia DSS

1. Ak zhotoviteľ pripraví dielo na odovzdanie pred dohodnutým termínom plnenia, zaväzuje sa objednávateľ toto dielo prevziať aj v skoršom termíne.
2. Prerušenie plnenia diela je prípustné na nevyhnutnú dobu z dôvodu dlhodobých nevhodných poveternostných podmienok a iných nepredvídateľných okolností súvisiacich s výstavbou, potvrdených objednávateľom.
3. Vyššia moc a výnimočné riziká.

* Pre účely tejto zmluvy sa za :
  + vyššiu moc považujú prípady, ktoré nie sú závislé, ani ich nemôžu ovplyvniť zmluvné strany, napr. živelné pohromy, nevhodné klimatické podmienky a pod.
* Ak sa splnenie tejto zmluvy stane nemožným do troch mesiacov od vyskytnutia sa vyššej moci, strana, ktorá sa bude chcieť odvolať na vyššiu moc, požiada druhú stranu o úpravu zmluvy vo vzťahu k predmetu, cene a času plnenia. Ak nedôjde k dohode, má strana, ktorá sa odvolala na vyššiu moc, právo odstúpiť od zmluvy. Účinky odstúpenia nastanú dňom doručenia oznámenia.

1. Predmet plnenia tejto zmluvy je splnený riadnym odovzdaním diela objednávateľovi, potvrdením o jeho prevzatí formou preberacieho protokolu podpísaného oprávnenými zástupcami obidvoch zmluvných strán. Nebezpečenstvo škody na predmete diela znáša zhotoviteľ diela až do okamihu riadneho odovzdania diela bez vád objednávateľovi.

**čl. 5**

**Cena diela**

1. Cena za zhotovenie diela je stanovená ako výsledok verejného obstarávania v celkovej výške:

**Celková cena diela bez DPH:**

**DPH 20%:**

**Celková cena diela vrátane DPH:**

**Slovom:**

**čl. 6**

**Fakturačné podmienky**

1. Dňom ukončenia celého diela je deň, v ktorom dôjde k odovzdaniu a prevzatiu diela.
2. Podkladom pre fakturáciu ceny diela budú doklady o odovzdaní a prevzatí skutočne zrealizovaného diela potvrdené starostom obce Dúbravy.
3. Zhotoviteľ cenu diela vyfakturuje jedinou faktúrou, ktorú zhotoviteľ vystaví po zrealizovaní a odovzdaní diela a to do 15 dní od odovzdania diela objednávateľovi. Faktúra musí obsahovať náležitosti faktúry podľa osobitných predpisov, najmä:
   1. označenie diela a jednotlivých objektov,
   2. označenie povinnej a oprávnenej osoby (právnická alebo fyzická osoba objednávateľa a zhotoviteľa), adresa, sídlo, identifikácia,
   3. číslo zmluvy /predmet zmluvy/,
   4. číslo faktúry,
   5. množstvo, druh a rozsah dodanej práce, s podrobným súpisom vykonaných prác,
   6. dátum vyhotovenia a dátum dodania, dátum splatnosti,
   7. fakturovaná suma bez DPH, DPH, celková suma vrátane DPH a sadzba dane,
   8. pečiatka a podpis oprávnenej osoby,
4. V prípade, že faktúra nebude obsahovať náležitosti uvedené v predchádzajúcom odseku, je objednávateľ oprávnený vrátiť ju zhotoviteľovi do 7 dní od jej doručenia na prepracovanie.

**čl. 7**

**Platobné podmienky**

1. Zmluvné strany sa dohodli, že celkovú cenu diela vrátane DPH podľa článku 5 uhradí objednávateľ na základe faktúry v zmysle čl. 6, so splatnosťou 30 dní. V prípade, že deň splatnosti splátky pripadne na iný ako pracovný deň, bude takáto platba uhradená najbližší nasledujúci pracovný deň. Uhradením platby sa rozumie pripísanie na účet zhotoviteľa.
2. Objednávateľ neposkytne zhotoviteľovi preddavky na realizované práce.
3. Predmet zákazky bude financovaný z dotácie v rámci Programu obnovy dediny a z prostriedkov obce Dúbravy.

**čl. 8**

**Zodpovednosť za vady a záručná doba**

* 1. Zhotoviteľ zodpovedá za to, že dielo, ktorého realizácia je predmetom tejto zmluvy bude zhotovené v súlade s dohodnutými podmienkami a že po dobu trvania záručnej doby bude mať vlastnosti dohodnuté touto zmluvou.
  2. Zhotoviteľ' zodpovedá za vady, ktoré má dielo v čase odovzdania objednávateľovi a za vady diela, ktoré vzniknú po čase jeho odovzdania, ak boli spôsobené porušením povinnosti zhotoviteľa.
  3. Zhotoviteľ' poskytuje na dielo záruku v **trvaní 24 mesiacov**. Záruka začína plynúť dňom riadneho odovzdania diela bez vád a nedorobkov. V prípade, ak niektoré časti diela ponímajú osobitnú dlhšiu záručnú lehota, vzťahuje sa na tieto výrobky dlhšia záručná doba.
  4. Zhotoviteľ nezodpovedá za vady diela, ak boli spôsobené objednávateľom pri použití nevhodných podkladov a zhotoviteľ' ani pri vynaložení odbornej povinnosti nemohol zistiť nevhodnosť týchto podkladov alebo na ne objednávateľa upozornil a ten na ich použití trval.
  5. Počas záručnej doby je zhotoviteľ povinný bezplatne odstrániť vady diela písomne reklamované objednávateľom. Oprávnene reklamované vady diela sa zhotoviteľ zaväzuje odstrániť v lehote do 15 dní od doručenia písomnej reklamácie, pokiaľ sa s objednávateľom písomne nedohodne na inom termíne ich odstránenia. Reklamáciu vady plnenia predmetu zmluvy je objednávateľ povinný uplatniť bezodkladne po jej zistení.
  6. V prípade, že zhotoviteľ 'bez vážnych dôvodov nezačne s odstraňovaním reklamovaných vád v dojednanej lehote podľa bodu 8.5, má objednávateľ právo uplatniť si u zhotoviteľa zmluvnú pokutu vo výške 0,05%z ceny diela (s DPH) podľa bodu 5,1. článku V. tejto zmluvy za každý aj začatý deň omeškania.
  7. Ak zhotoviteľ ani na základe opakovanej oprávnenej reklamácie neodstráni vady diela a nedohodne sa s objednávateľom ani na inom termíne a spôsobe ich odstránenia, môže objednávateľ odstrániť vady diela iným zhotoviteľom a uplatniť si refundáciu nákladov u pôvodného zhotoviteľa.

**čl. 9**

**Podmienky vykonania diela**

* 1. Objednávateľ sa zaväzuje odovzdať zhotoviteľovi stavenisko najneskôr do 7 dní od zadania objednávky z jeho strany. V prípade nepriaznivých klimatických podmienok vzhľadom k zabezpečeniu technologických postupov výstavby si objednávateľ vyhradzuje právo odovzdať stavenisko v neskoršom termíne, len čo nastanú priaznivé klimatické podmienky pre realizáciu prác.
  2. Zariadenie staveniska si zabezpečuje zhotoviteľ. Náklady na vybudovanie, prevádzkovanie, údržbu, likvidáciu a vypratanie staveniska sú súčasťou zmluvnej ceny dohodnutej podľa článku 5 tejto zmluvy o dielo.
  3. Zhotoviteľ zodpovedá za bezpečnosť a ochranu zdravia tretích osôb, ktoré sa môžu na stavenisku nachádzať.
  4. Zhotoviteľ zodpovedá za čistotu a poriadok na stavenisku. Odpady, ktoré budú výsledkom jeho činnosti, je zhotoviteľ povinný odstrániť na vlastné náklady.
  5. Zhotoviteľ zodpovedá za škody, ktoré boli spôsobené pri vykonávaní predmetu zmluvy na svojom alebo prenajatom majetku tretích osôb a inom majetku.

**čl. 10**

**Kvalita materiálov použitých na dielo**

* 1. Zhotoviteľ je povinný odovzdať spolu so zápisom o odovzdaní diela zmluvy certifikáty, vyhlásenia o zhode výrobkov, atesty použitých materiálov, zápisy o preverení prác zakrytých v priebehu realizácie a výsledky všetkých skúšok predpísaných príslušnými STN, EN.

**čl. 11**

**Zánik zmluvy**

* 1. Odstúpenie od zmluvy
     1. Pre odstúpenie od zmluvy platia §§ 344-351 Obchodného zákonníka.
     2. Odstúpenie od zmluvy je možné pri podstatnom alebo nepodstatnom porušení zmluvy niektorou zo zmluvných strán.
     3. Ktorákoľvek zo zmluvných strán môže od zmluvy odstúpiť z titulu vyššej moci. Vyššou mocou sa rozumie udalosť pri všetkej starostlivosti nepredvídateľná a zároveň pri všetkom možnom úsilí neodvrátiteľná. Vyššou mocou môže byť napr.: zosuv pôdy, úder bleskom, samovznietenie, povodne, záplavy a pod.
  2. Vymedzenie prípadov podstatného a nepodstatného porušenia zmluvy
     1. Zmluvné strany označujú porušenie zmluvy za podstatné ak :

1. zhotoviteľ nezačne na základe dôvodov na strane zhotoviteľa s realizáciou diela v súlade s čl. 4.1. tejto zmluvy,
2. zhotoviteľ bude meškať s dodaním diela dlhšie ako dva týždne oproti zmluvnému termínu v zmysle odsúhlaseného harmonogramu a spôsobí si ho dôvodmi na strane zhotoviteľa,
3. u objednávateľa bude zavedená nútená správa podľa zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov, v znení neskorších predpisov,
4. na zhotoviteľa bude vyhlásený konkurz alebo bude začatá jeho likvidácia (okrem dobrovoľnej likvidácie za účelom reorganizácie alebo fúzie),
5. zhotoviteľ nedodrží ustanovenia čl. 9 tejto zmluvy
   * 1. Podstatné porušenie tejto zmluvy má za následok, že oprávnená strana môže využiť právo od tejto zmluvy odstúpiť podľa § 344 v spojení s § 349 Obchodného zákonníka.
     2. Ostatné porušenie (nesplnenie) zmluvných povinností označujú zmluvné strany ako nepodstatné s oprávnením strany oprávnenej odstúpiť od záväzku podľa § 346 Obchodného zákonníka.

**čl. 12**

**Ostatné ustanovenia**

* 1. Objednávateľ a zhotoviteľ sa zaväzujú, že obchodné a technické informácie, ktoré mu boli zverené zmluvným partnerom, nesprístupní tretím osobám, alebo ich nepoužije pre iné účely, než pre plnenie podmienok tejto zmluvy. Toto sa nevzťahuje na informácie poskytované podľa zákona č. 211/2000 Z. z. o slobodnom prístupe k informáciám v znení neskorších predpisov. Toto ustanovenie sa nevzťahuje na obchodné a technické informácie, ktoré sú bežne dostupné tretím osobám a ktoré zmluvný partner neochráni zodpovedajúcim spôsobom.
  2. Zmluvné strany dojednali pre prípad porušenia zmluvnej povinnosti zmluvnú pokutu. Zhotoviteľ je povinný objednávateľovi zaplatiť zmluvnú pokutu, ak sa dostane do omeškania:

- s plnením zmluvnej povinnosti uvedenej v článku 4, bod 4.1, zmluvná pokuta je dohodnutá vo výške 0,03 % z ceny celého diela vrátane DPH podľa článku 5 bodu 5.1 a to za každý deň omeškania,

Zmluvná pokuta môže byť udelená aj keď objednávateľovi porušením povinnosti zhotoviteľom nevznikne škoda.

* 1. Zhotoviteľ vyhlasuje a svojim podpisom na tejto zmluve potvrdzuje že výška zmluvnej pokuty je primeraná zabezpečovanej povinnosti a dohodnutá v súlade so zásadami poctivého obchodného styku.

**čl. 13**

**Údaje o subdodávateľoch**

* 1. V prípade využitia inštitútu subdodávateľa je zhotoviteľ povinný informovať objednávateľa o tejto skutočnosti. V prípade zámeru realizovať nástup nového subdodávateľa a taktiež zámeru realizovať zmenu pôvodného subdodávateľa je zhotoviteľ povinný písomne informovať objednávateľa do piatich pracovných dní odo dňa uzatvorenia zmluvy so subdodávateľom o jeho nástupe na realizáciu diela a súčasne predložiť čestné vyhlásenie, že subdodávateľ spĺňa alebo najneskôr v čase začatia plnenia bude spĺňať podmienky účasti podľa § 32 ods. 1 zákona č. 343/2015 Z .z. o verejnom obstarávaní a o zmene a doplnení niektorých zákonov v znení neskorších predpisov.

**čl. 14**

**Záverečné ustanovenia**

* 1. Táto zmluva nadobúda platnosť dňom jej podpísania obidvomi zmluvnými stranami a účinnosť nadobudne dňom nasledujúcim po dni jej zverejnenia na webovom sídle objednávateľa.
  2. Zmeny alebo doplnky k tejto zmluve je možné prijímať len formou písomných dodatkov.
  3. Túto Zmluvu možno zmeniť počas jej trvania bez nového verejného obstarávania len v súlade s ustanoveniami § 18 Zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení.
  4. Táto Zmluva zaniká :
* písomnou dohodou zmluvných strán, a to ku dňu uvedenému v dohode,
* odstúpením od Zmluvy v prípadoch, ktoré stanovuje táto zmluva, respektíve v prípadoch ktoré stanovuje ustanovenie § 19 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a § 344 a nasl. Obchodného zákonníka.
  1. Vzťahy medzi zmluvnými stranami neupravené touto zmluvou sa riadia príslušnými ustanoveniami Obchodného zákonníka.
  2. Zmluvné strany súhlasia so spracúvaním osobných údajov uvedených v zmluve za podmienok v zmysle zákona č. 122/2013 Z. z. o ochrane osobných údajov v platnom znení.
  3. Táto zmluva je vyhotovená v 2 vyhotoveniach, z ktorých jednu obdrží objednávateľ a jednu zhotoviteľ.
  4. Zmluvné strany potvrdzujú svojím podpisom, že sa oboznámili so znením tejto zmluvy, súhlasia s ním a prehlasujú, že zmluva nebola uzatvorená v tiesni ani za inak jednostranne nevýhodných podmienok.

V Dúbravách, dňa

Objednávateľ : Zhotoviteľ **:**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

**Elena Grňová**

starostka obce

Príloha č.1: Položkovitý rozpočet